AperitivoMat.no

Kaviardagen
2025-07-18
Kaviardagen markeres i Tyskland i dag og kaviar kan være så mangt. Den norske kaviaren på tube er ikke like attraktiv ute i verden, men f.eks. belugakaviar (russisk kaviar) selges for ca. 50.000,- kr. per kilo.
Heldigvis finnes det mange varianter i mellom disse to og du finner oppskrifter med noen av dem HER.

Slovakias uavhengighetsdag
2025-07-17
Slovakias uavhengighetsdag feires 17. juli hvert år, som en markering av at de ble en selvstendig stat i 1992.
Slovakia har mattradisjoner som varierer fra region til region. De er påvirket av nabolandenes kjøkken. Tradisjonsmaten består stort sett av råvarer de selv hadde fra gammelt av og lite importerte råvarer. Det jorde at maten varierte fra sesong til sesong, avhengig av hva som var tilgjengelig. De bruker mye hvete, poteter, melkeprodukter, svin, surkål og løk. De spiser mye dumplings, pølser og bacon. De vanligste drikkevarene er melk og øl.
Du finner oppskrifter fra Slovakia her.

Om du vil abonnere på nyheter fra bloggen, kan du melde deg på ved å sende oss e-postadressen din her. Det er helt gratis.
Du kan også følge bloggen på Facebook.

Iskremdagen
2025-07-17
Iskremdagen nytes i Tyskland i dag og det finnes vel ikke et land i verden uten en eller flere varianter av iskrem. Jeg synes vi skal benytte muligheten til å feire dagen hos oss også og om du vil lage den selv, finner du deilige varianter på bloggen, f.eks. disse.

Frisk spinatdagen
2025-07-16
Frisk spinatdagen markeres i Tyskland hvert år og det er ikke uten grunn. Spinat er både sunt og godt. Du finner flere varierte oppskrifter med spinat HER.

Tapiokapuddingdagen
2025-07-15
Tapiokaperler er fremstilt av maniokknoller (kassava). Den smaker veldig mildt og til seg smaken til retten den blir brukt i. De brukes i desserter og i bubble tea. Du får kjøpt tapiokaperler i asiatiske butikker.
Du finner oppskrift på en deilig tapiokapudding her.

Republikkens dag i Irak
2025-07-14
Republikkens dag i Irak feires med at skoler har stengt og de fleste har fri.
Hvete, bygg, ris og dadler er hovedingredienser i irakisk mat. Sau og geit er det vanligste kjøttet, men de spiser lam, kyr, kylling, fisk og kamel også. Kjøttet kuttes vanligvis i strimler, tilberedes deretter med løk og hvitløk, eller hakkes og serveres med ris.
Du finner spennende mat fra Irak HER.

Frankrikes nasjonaldag
2025-07-14
Frankrikes nasjonaldag, La Fête Nationale, også kjent som Bastille-dagen, feires den 14. juli. Denne datoen i 1789 regnes som starten på den franske revolusjonen, med stormingen av Bastillen. Kranser legges ned ved krigsminnesmerker og den eldste og største årlige militærparaden i Europa går på Champs-Élysées i Paris, med presidenten og flere høytstående franske og utenlandske gjester til stede. Fyrverkeriet i Paris er noe for seg selv, og to av de beste utsiktsplassene er ved Eiffeltårnet og på Champs de Mars.

Hvorfor ikke feire dagen sammen med Frankrike, med å lage en deilig, fransk spesialitet, som f.eks. boeuf bourginon eller franske makroner.
Du finner masse spennende, både enkle og mer avanserte franske retter her.

Montenegros nasjonaldag
2025-07-13
Montenegros nasjonaldag feires 13. juli hvert år og markerer at Montenegro ble anerkjent som egen stat i 1878. Dagen er offisiell fridag
Montenegros mattradisjoner er influert av tyrkiske, italienske, slaviske og Middelhavstradisjoner. De bruker mye sjømat, kjøtt, ost og grønnsaker. Nasjonalretten er Njegusi proscitto, som er spekeskine i tynne skiver som serveres som et symbol på gjestfrihet og respekt.
Du finner matretter fra Montenegro her.

Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Paltdagen (potetklubbdagen) i Sverige
2025-07-13
Paltdagen feires i Sverige i dag. Denne maten er tradisjonsmat både i Sverige og Norge og jeg er veldig glad i det.
Du finner oppskrift på palt, eller potetklubb, som vi sier i Norge
HER.

Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

French fry day
2025-07-13
I dag feirer USA sin French fry day. French fry, eller pommes frites smaker godt og er svært anvendelig. Den kan brukes til både kjøtt, fiskog skalldyr, eller alene, med ketsjup, sennep eller dip. Du finner både oppskrift på hjemmelaget french fry og oppskrifter med french fry her.

Spis geléen din
2025-07-12
I dag feirer USA Spis-geléen-dindagen. Jeg har laget en gelé med nydelige, friske bær, som jeg virkelig kan anbefale. Du finner oppskriften her.

Mongolias nasjonaldag
2025-07-11
Mongolsk mat består hovedsakelig av meieriprodukter og kjøtt. Den vanligste retten er kokt sauekjøtt. Dampa dumplings med kjøttfyll er populært. Det ekstreme klimaet i Mongolia har påvirket kostholdet, så de bruker ikke mye grønnsaker og krydder. Du finner oppskrifter fra Mongolia her.

Piña Coladadagen
2025-07-10
Piña Colada er favorittdrinken min og jeg drikker den alltid når jeg er i varmere strøk. Dette er dagen for å feire den og siden jeg synes den smaker så nydelig, har jeg laget en dessert med de samme smakene. Du finner den her.

Ikke-putt-alle-eggene-dine-i-en-omelettdagen
2025-07-09
Ikke-putt-alle-eggene-dine-i-en-omelettdagen er en av de mer sære dagene og er vel egentlig ikke en mat dag. Sikkert et fornuftig ordtak og HER finner du oppskrift på flere velsmakende omeletter.

Sjokolade med mandeldagen
2025-07-08
Denne dagen feirer USA sjokolade med mandler og jeg har en deilig daimkake som kan friste med begge deler. Du finner oppskriften her.

Verdens sjokoladedag
2025-07-07
Noen matdager er bedre enn andre og de fleste synes vel om denne.
For å bedre samvittigheten vår, kan jeg nevne at flere forskere mener at sjokoladens høye innhold av antioksidanter kan være med på å beskytte mot flere sykdommer. Uansett, du finner masse fristende oppskrifter med sjokolade her.

Verdens kyssedag
2025-07-06
Kysset skal ha oppstått i år 2500 f.Kr. og her kommer noen kyssefakta:

Et kyss øker pulsen til minimum 100 slag per minutt
Kyssing får pupillene dine til å utvide seg, så derfor er det naturlig å lukke øynene
Om du er en gjennomsnittsperson, bruker du 2 uker av livet ditt på å kysse
70% av verdens befolkning holder hodet til høyre når de kysser
Et thailandsk par som i 2013 kysset uten pause i 58 timer, 35 minutter og 58 sekunder, innehar Guiness rekorden for kyssing
Når du kysser, bytter du mellom 10 millioner og 1 milliard bakterier
Ved kyssing skilles det ut endorfiner som kan være tohundre ganger sterkere enn morfin
Når du kysser øker spyttproduksjonen i munnen og mineralene i spyttet rengjør, løsner plakk og beskytter tennene
Leppene er veldig følsomme, med sine 10.000 nerver
Du bruker 34 ansiktsmuskler når du kysser
Å kysse i et minutt kan forbrenne opptil 26 kalorier
Filematologi er vitenskapen om kyssing
Filemafobi er kyssefobi
Basorexia er et i overkant behov for å kysse

Hvorfor ikke feire denne dagen med å lage noen pikekyss? Du finner oppskrift her. Tilsett konditorfarge(r) og lag din egen variant.

Fried chicken day
2025-07-06
Fried chicken day feires i USA hvert år på denne dagen. Kylling karaage i wrap er ikke fra USA, men smaker nydelig. Du finner oppskriften her.

Uavhengighetsdagen i Algerie
2025-07-05
Uavhengighetsdagen i Algerie feires pga. løsrivelsen fra Frankrike, som de kjempet for fra 1954 til 1962. Den feires 5. juli hvert år. I tillegg feirer de revolusjonsdagen 1. november.
Begge dagene feires med flaggheising, parader og tale av presidenten.
Du finner spennende og smaksrike matretter fra Algerie HER.

Venezuelas nasjonaldag
2025-07-05
Venezuelas nasjonaldag er en feiring av frigjøringen fra Spania i 1811. Dagen feires med militærparader.
Venezuelas mat er variert, full av ferske råvarer og med noen fascinerende kombinasjoner. Den er inspirert av Latin-Amerika, men med mye europeisk og vestafrikansk innflytelse.
Du finner matretter fra Venezuela her.

Spareribsdagen i USA
2025-07-04
Spareribsdagen i USA feires i dag. Spareribs har blitt veldig populært i Norge etter hvert og vi kan jo også feire litt i dag. Du finner oppskrift på nydelige spareribs her.

USAs nasjonaldag
2025-07-04
Datoen for uavhengighetserklæringen i USA er 4. juli 1776. Denne datoen har senere blitt USAs nasjonaldag.
USA, som er et vidstrakt land, har selvfølgelig et mangfold av mattradisjoner.
Du finner spennende matretter fra USA HER.

Uavhengighetsdagen i Belarus - tidligere Hviterussland
2025-07-03
Uavhengighetsdagen i Belarus – tidligere Hviterussland feires 3. juli hvert år. Dagen er en offentlig fridag og feires med millitærparader, opptog med nasjonaldrakter og forskjellige arrangementer.
Belarus’ mat er påvirket av to hovedfaktorer, det lokale jordbruket og påvirkning fra nabolandene. De nasjonale kulinariske tradisjonene vært en blanding av baltiske, slaviske, jødiske og tyske retter.
De bruker mye kål, rotgrønnsaker, agurk, løk og hvitløk. Belgfrukter, korn, sopp, frukt og bær spises det også mye av. Karve, koriander, pepperrot, calamus, sennep og einer er mye brukt krydder.
Du finner oppskrifter fra Belarus her.

Om du vil abonnere på nyheter fra bloggen, kan du melde deg på ved å sende oss e-posten din her. Det er helt gratis.
Du kan også følge bloggen på Facebook.

Rwandas frigjøringsdag
2025-07-01
Rwandas frigjøringsdag feires 1. juli hvert år, som en markering av å bli et fritt land i 1962, etter å ha vært FNs tilsynsområde under belgisk administrasjon.
Rwanda har enkle, men man ganske unike mattradisjoner, som består av søtpoteter, bønner, mais, erter, hirse og frukt. De fleste spiser kjøtt bare noen få ganger i måneden. De som bor i nærheten av innsjøer spiser også en del fisk.
Du finner oppskrifter fra Rwanda her.

Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Burundis uavhengighetsdag
2025-07-01
Burundis uavhengighetsdag feires 1, juli hvert år, som en markering av løsrivelsen fra Belgia i 1962. Selv om dagen er en offisiell fridag, er det lite feiring.
Burundi har mattradisjoner som har mye til felles med de fleste landene i Øst -Afrika. De spiser mye mais, kassava, søtpoteter, div. planter og korn. De har et proteinfattig kostholdet. Siden flertallet av befolkningen er Hutuer, som ikke pleier å ha husdyr, er mye vegetarisk.
Du finner spennende oppskrifter fra Burundi her.

Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Somalias uavhengighetsdag
2025-07-01
Somalias uavhengighetsdag feires 1 juli, som en markering av opprettelsen av Somalia i 1960. Da ble det italienske Somaliland og det britiske Somaliland forent til ett land med navn Somalia.
Somalia har mattradisjoner som er preget av at mesteparten av befolkningen er muslimer. Det betyr bl.a. at de ikke spiser svin. Lunsjen er hovedmåltidet, men middagen ligner litt på den. Somalere spiser kamel, geit, kylling og fisk med krydret ris eller pasta. De spiser også mye suppe, salat, grønnsaker, muufo (brød), banan og yoghurt.
Du finner oppskrifter fra Somalia her.

Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Canada Day
2025-07-01
Canada Day – Fête du Canada feires 1. juli hvert år, til minne om sammenslåingen av United Canadas, Nova Scotia, and New Brunswick. Dagen feires med parader, konserter, karneval, markeder, piknik og fyrverkeri.
Maten fra Canada er variert og det er store forskjeller etter hvor i landet du befinner deg. Av matretter, kan gul ertesuppe, fricot (frikasse), koldttallerken (oppskåret pålegg), figgy duff (en pudding), Halifax donair (en variant av gyros) og Jiggs dinner (en kjøttrett med tranebærsaus). De har også lange tradisjoner for tykkbunnet pizza, som helst nytes med kald øl. En annen pizzavariant som er vanlig i Canada, er pizza-ghetti, som er pizza med spagetti oppa.
Du finner oppskrifter på mat fra Canada her.

Om du vil abonnere på nyheter fra bloggen, kan du melde deg på ved å sende oss e-postadressen din HER. Nyhetsbrevet er helt gratis.
Du kan også følge bloggen på Facebook.

Madeiradagen
2025-07-01
Madeiradagen (Día de Madeira) markeres på Madeira, som tilhører Portugal denne dagen hvert år. Madeira har en nydelig sterkvin, som også heter Madeira. Den blir både drukket som den er og brukt i matlaging. Jeg synes den er spesielt velegnet til saus. Du finner oppskrifter på velsmakende mat med madeira her.

Den demokratiske republikken Kongos uavhengighetsdag
2025-06-30
Den demokratiske republikken Kongos uavhengighetsdag feires 30. juni hvert år, som en markering av frigjøringen fra den Belgiske kolonimakten i 1960.
Maten deres består ofte av pasta eller mos laget av kassava eller maismel, kalt fufu eller ugali. Den serveres med grønnsaker og kjøtt i form av en lapskaus. De spiser mye mais, ris, kassava, søtpoteter, yam, taro, plantaner, tomater, gresskar, erter og nøtter. De bruker også mat fra naturen, som f.eks. ville planter, frukt, sopp, honning, bushmeat og fisk.
Du finner oppskrifter fra Den demokratiske republikken Kongo her.

Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Djiboutis uavhengighetsdag
2025-06-27
Djiboutis uavhengighetsdag feires 27. juni hvert år, som en markering av frigjøringen fra Frankrike i 1977. Dagen er en offentlig fridag og feires med militærparader, fyrverkeri, konserter, messer og politiske taler og seremonier. I tillegg feirer de med diverse offentlige og private kulturelle arrangementer.
Djibouti har mattradisjoner som er en blanding av somalisk, afarisk, jemenittisk og fransk mat, med sørasiatiske kulinariske påvirkninger. De bruker også krydder som også benyttes i Midtøsten, som for eksempel safran og kanel.
Du finner spennende oppskrifter fra Djibouti her.

Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.
